CELEX: C2006/326/129
Language: et
Date: 2006-12-30 00:00:00
Title: Kohtuasi T-301/06: 27. oktoobril 2006 esitatud hagi — Lemaître Sécurité versus komisjon

30.12.2006   
            
            
               ET
            
            
               Euroopa Liidu Teataja
            
            
               C 326/60
            
         27. oktoobril 2006 esitatud hagi — Lemaître Sécurité versus komisjon
   (Kohtuasi T-301/06)
   (2006/C 326/129)
   Kohtumenetluse keel: prantsuse
   Pooled
   
      Hageja: Lemaître Sécurité SAS (La Walck, Prantsusmaa) (esindaja: advokaat D. Bollecker)
   
      Kostja: Euroopa Ühenduste Komisjon
   Hageja nõuded
   
               —
            
            
               Tunnistada vastuvõetavaks Lemaître Sécurité tühistamishagi, mis on esitatud komisjoni 28. augusti 2006. aasta otsuse peale lõpetada dumpinguvastane menetlus;
            
         
               —
            
            
               tühistada EÜ artikli 231 esimese lõigu alusel komisjoni 28. augusti 2006. aasta otsus lõpetada dumpinguvastane menetlus;
            
         
               —
            
            
               nõuda kaitsekingade dumpinguvastase menetluse lõpetamise uut läbi vaatamist;
            
         
               —
            
            
               tagada EÜ artikli 233 alusel Euroopa Ühenduste Esimese Astme Kohtu otsuse täitmine;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Komisjon otsustas oma 28. augusti 2006. aasta otsusega 2006/582/EÜ (1) lõpetada Hiina Rahvavabariigist ja Indiast pärit tugevdatud ninatsiga jalatsite importi käsitleva dumpinguvastase menetluse, kuna peamine kaebuse esitaja oli oma kaebuse tagasi võtnud pärast komisjoni 5. juuli 2006. aasta kirja, milles viimane tunnistas pärast esialgse uurimise läbiviimist dumpingu olemasolu, kuid keeldus Euroopa Ühenduse huvi puudumise tõttu dumpinguvastase tollimaksu kehtestamisest. Hageja, kes on Euroopas tegutsev kaitsekingade tootja, väidab, et Hiinast ja Indiast pärinevate kingade impordi tõttu kannatab ta majanduslikku ja strateegilist kahju, kui ei võeta meetmeid ausa konkurentsi taastamiseks.
   Hagi põhjenduseks esitab hageja kolm väidet.
   Esimene väide põhineb põhjenduste puudumisel, kuna hageja arvates ei ole komisjon esitanud selgelt ja ühemõtteliselt põhjendusi, miks ta keeldus dumpinguvastaste meetmete kehtestamisest.
   Teine väide põhineb määruse nr 384/96 (2) artikli 9 lõike 1 rikkumisel koosmõjus EÜ artikliga 2, artikli 3 punktiga m, artikli 127 teise lõiguga ja artikli 157 esimese lõiguga, kuna komisjon ei hinnanud kõnesolevas asjas õigesti ühenduse huvi olemasolu dumpinguvastaste meetmete vastuvõtmiseks.
   Kolmandaks väidab hageja, et komisjon on rikkunud õiguspärase ootuse põhimõtet, kuna ta on sõnaselgelt tunnistanud kaitsekingade puhul dumpingu olemasolu, kuid keeldunud selle parandamiseks meetmete võtmisest.
   
      (1)  EÜT 2006, L 234, lk 33.
   
      (2)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT 1996, L 56, lk 1; ELT eriväljaanne 11/10, lk 45), mida on viimati muudetud määrusega (EÜ) nr 2117/2005 (EÜT L 340, lk 17).